PARLAMENTUL ROMÂNIEI
	Comisia pentru agricultură, silvicultură, industrie alimentară şi servicii  specifice
	                                Bucureşti,12.09.2007 
                               Nr. 24/410


Către,

Comisia juridică, de disciplină şi imunităţi
AVIZ

asupra propunerii legislative pentru modificarea art.9 al titlului XI, Renta viageră agricolă, din Legea nr.247/2005 privind reforma în domeniile proprietăţii şi justiţiei, precum şi unele măsuri adiacente

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare cu propunerea legislativă pentru modificarea art.9 al titlului XI, Renta viageră agricolă, din Legea nr.247/2005 privind reforma în domeniile proprietăţii şi justiţiei, precum şi unele măsuri adiacente, transmisă cu adresa nr.Pl.-X 453  din 4 iunie 2007 şi înregistrat sub nr.24/298/05.06.2007.


Potrivit prevederilor art.75 din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.


Consiliul Legislativ, cu avizul nr.208/20.02.2007, a avizat favorabil propunerea legislativă sus menţionată iar Guvernul prin punctul de vedere nr.709/23.03.2007 nu susţine adoptarea acestei propuneri legislative.

Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă pentru modificarea art.9 al titlului XI, Renta viageră agricolă, din Legea nr.247/2005 privind reforma în domeniile proprietăţii şi justiţiei, precum şi unele măsuri adiacente  în şedinţa din 11 septembrie 2007. 

Faţă de cele de mai sus, membrii comisiei au hotărât în unanimitate avizarea favorabilă a propunerii legislative cu următoarele amendamente susţinute şi de Ministerul Agriculturii şi Dezvoltării Rurale:
	Textul de lege în vigoare
	Modificarea adusă textului de lege
	Motivaţia

	Art. 9 – Rentierul agricol este persoana fizică în vârstă de peste 62 de ani care deţine în proprietate până la 10 hectare de teren agricol şi care înstrăinează prin acte între vii sau arendează terenuri agricole după intrarea în vigoare a prezentului titlu, primind de la Oficiul Naţional de Rentă Viageră Agricolă carnetul de rentier agricol.
	1. Art. 9 – Solicitantul de rentă viageră agricolă este persoana fizică în vârstă de peste 62 de ani deţinătoare de teren agricol, care înstrăinează prin acte între vii sau arendează acele loturi de teren agricol din extravilan care nu depăşesc fiecare 10 ha, după intrarea în vigoare a prezentului titlu, primind de la Oficiul Naţional de Rentă Viageră Agricolă carnetul de rentier agricol.
Deputat: Ion Dumitru – PSD

Deputat: Ioan Stan - PSD
	Datorită faptului că nenumărate persoane deţin suprafeţe de teren necompacte, imposibil de arendat în totalitate, se impune stabilirea condiţiei de maxim 10 ha. (limita minimă de performanţă a unei suprafeţe agricole)/ fiecare lot deţinut în proprietate şi să renunţăm la condiţia ca acestea cumulate să nu depăşească 10 ha.

	Art.13 – Rentierul agricol poate rămâne proprietar pe o suprafaţă de teren agricol de până la 0,5 hectare pentru folosinţa personală.
	2. Articolul 13 se abrogă.
Deputat: Ioan Munteanu – PSD

Deputat: Adrian Semcu - PNL
	Condiţia de 0,5 ha rămase în folosinţa personală nu se mai justifică întrucât solicitantul poate beneficia de rentă indiferent de numărul de loturi de teren agricol arendate sau înstrăinate, din totalul de loturi deţinut.


 În raport cu obiectul şi conţinutul său, proiectul de lege face parte din categoria legilor organice.

          VICEPREŞEDINTE, 


                        SECRETAR,

                        Adrian SEMCU

                                         Vasile MOCANU 
Întocmit: expert Gheorghe Adrian Goţa
